|  |  |
| --- | --- |
| 28.06.2024.

|  |
| --- |
| **ИНДЕКСИ ИНДУСТРИЈСКЕ ПРОИЗВОДЊЕ, МАЈ 2024.** |

**Индустријска производња у Републици Србији у мају 2024. године мања је за 1,1% у односу на мај 2023. године, а у односу на просек 2023. године мања је за 1,9%. Индустријска производња у периоду јануар – мај 2024. године, у поређењу са истим периодом 2023. године, већа је за 2,0%.**Посматрано **по секторима**, у мају 2024. године, у односу на исти месец 2023. године забележена су следећа кретања:* сектор Снабдевање електричном енергијом, гасом, паром и климатизација –  **пад** од 9,1%.
* сектор Прерађивачка индустрија – **пад** од 2,0% и
* сектор Рударство – **раст** од 28,9%,

Подаци о индустријској производњи – **по наменским групама**, у мају 2024. године, у односу на мај претходне године, показују да je дошло до **пада** у производњи: * трајних производа за широку потрошњу, за 17,8%,
* енергије, за 6,2% и
* нетрајних производа за широку потрошњу, за 5,7%

док је **раст** забележен у производњи:* интермедијарних производа, осим енергије, за 6.1%, и
* капиталних производа, за 4,6%.

Обим индустријске производње у мају 2024. године, у односу на мај 2023. године, бележи:  **пад** код 20 области (учешће у структури индустријске производње – 65%), **раст** код 9 области (учешће у структури индустријске производње – 35%).Највећи утицај на пад индустријске производње у мају 2024. године, у односу на мај 2023. године, имале су: Производња електричне енергије, гасом, паром и климатизација, Производња основних фармацеутских производа и препарата, Производња производа од гуме и пластике, Производња одевних предмета и Производња моторних возила и приколица. **Десезонирани индекс индустријске производње за мај 2024. године у односу на април 2024. године** за индустрију укупно показује раст од 2,7% а за Прерађивачку индустрију раст од 2,1%.**Десезонирани индекс индустријске производње за мај 2024. године, у односу на просек 2023. године,** показује да је за индустрију – укупно остварен раст од 1,9%, а за Прерађивачку индустрију раст од 2.2%.**Производња малих предузећа** (број запослених мањи од 50) која нису обухваћена редовним статистичким истраживањем прати се на узорку изабраних јединица из сектора прерађивачке индустрије. Када се укључи оцена индустријске производње малих предузећа из узорка, индустријска производња у мају 2024. године, у односу на просек 2023. године, код укупне индустријске производње мања је за 1,9%, а код Прерађивачке индустрије већа je за 1,9%. Подаци о индустријској производњи у 2024. години биће објављивани последњег радног дана у месецу и односиће се на претходни месец.  |